БЕКІТІМІН КЕЛІСІЛГЕН

Мектеп директоры Кәсіподақ комитетінің төрайымы

\_\_\_\_\_\_ Сыздыкова С.Х. \_\_\_\_\_\_\_Башарова А.Б.

«\_\_\_\_»\_\_\_\_\_\_\_ 2015ж. «\_\_\_\_»\_\_\_\_\_\_\_2015ж.

2015-2016 оқу жылында пән кабинеттері байқауын өткізу **ЕРЕЖЕСІ**

Байқаудың мақсаты:

1.Білім беру үдерісі жағдайын жақсарту мен Қазақстан Республикасы Үкіметінің 2012 жылғы 23 тамыздағы №1080 қаулысымен бекітілген Орта білім берудің (бастауыш, негізгі орта, жалпы орта білім беру)мемлекеттік жалпыға міндетті білім беру стандарты талаптарын жүзеге асыруда пән кабинеттерінің ролін арттыру;

2.Заман талаптарына сай жабдықталған кабинеттердің сәйкестігін байқау, үздік оқу кабинеттерін анықтау болып табылады.

**І.Жалпы ережелер**

Байқау бір жылда екі рет өтеді.(қараша , ақпан ).

Байқауға қатысушылар-барлық пән кабинеттерінің меңгерушілері.

Оқу кабинеттерін тексеру комиссиясының құрамына енеді:

-директордың ОІ орынбасарлары

-кәсіподақ комитетінің төрайымы

-медбибі

 **ІІ.Кабинетті бағалау өлшемдері:**

1.Нормативті-құқықтық құжаттар мен оның белгіленген талаптарға сәйкестігі:

-мемлекеттік рәміздер

-білім стандарты

-2015-2016 оқу жылына арналған әдістемелік нұсқау хат (өз пәніне сәйкес)

-күнтізбелік –тақырыптық жоспарлау

-кабинеттің төлқұжаты

-кабинеттің даму жоспары

-шығармашылық әзірлемелер мен жобалар

2.Кабинеттегі техникалық қауіпсіздік ережелерінің сақталуы мен санитарлық-гигиеналық талаптардың орындалуы

-кабинеттің санитарлық-гигиеналық жағдайы

-кабинеттің жарықтануы

-мектеп жиһазының «Оқу кабинеттерін жабдықтау» ережесіне сай болуы

-қауіпсіздік техникасы ережесі журналының болуы(спортзал, химия, физика, информатика, технология, кабинеттері)

-өрт сөндіру құралдары (химия, физика, информатика, технология кабинеттері)

-дәрі-дәрмек кобдишасы

-кабинет жүктемесінің кестесі

3.Кабинеттің эстетикалық талапқа сай болуы

-оқу стендтерінің безендірілуі

-көгалдандырылуы

-парта мен тақтаның дұрыс орналасуы

-кабинеттің бояуы

4.Оқу-әдістемелік жағынан қамтамасыз етілуі және бағдарламалардың болуы

-авторлық әдістемелік жұмыстар

-оқу жоспарлары мен бағдарламалар

-оқулықтар, қосымша әдебиеттер

-дидактикалық құралдар кешені

-техникалық құралдардың болуы

-тақырыптық жүйелену жағдайы

-кабинеттің жаңа оқу жылына дайындық актісі

**ІУ.Байқаудың қорытындысын шығару:**

1.Байқау қорытындысы екі тексерістің нәтижесі бойынша наурыз айында шығарылады, директор жанындағы жиналыста қарастырылады.

2.Мектеп бойынша бұйрық шығарылып үздік кабинет меңгерушілері марапатталады.

3.Кабинет меңгерушілері мектеп әкімшілігінің алдында кабинеттің материалдық-техникалық базасын нығайту сұрағын көтеруге құқылы.